9). การจัดการ

1). โครงสร้างการจัดการ

คณะกรรมการบริษัท

นายฉัตรชัย บุญรัตน์ ประธานกรรมการ นางจินตนา บุญรัตน์ กรรมการ นายปริญญ์ จิราธิวัฒน์
กรรมการ นายกิตติ วิไลวรางกูร กรรมการ

นายปัณฑิต มงคลกุล กรรมการ

นายณรงค์ชัย อัครเศรณี กรรมการอิสระ นายมติ ตั้งพานิช กรรมการอิสระ

นายเขมทัต สุคนธสิงห์ กรรมการอิสระ

(หมายเหตุ) นายเทอดพงศ์ คณารักษ์ เลขานุการคณะกรรมการ

ขอบเขตอำนาจหน้าที่ของกรรมการบริษัทฯ

คณะกรรมการบริษัทฯ มีคณะกรรมการชุดเดียวประกอบด้วยกรรมการที่เป็นและไม่เป็นผู้บริหาร
โดยมีอำนาจและหน้าที่ในการจัดการและดำเนินกิจการของบริษัทฯ ให้เป็นไปตามกฎหมาย
วัตถุประสงค์ ข้อบังคับ และมติของที่ประชุมผู้ถือหุ้น ในการปฏิบัติงานตามหน้าที่นั้น
คณะกรรมการอาจมอบหมายให้กรรมการคนใดคนหนึ่งหรือหลายคน
หรือบุคคลอื่นไปปฏิบัติอย่างใดอย่างหนึ่งแทนกรรมการก็ได้ คณะกรรมการของบริษัทฯ
ต้องประชุมอย่างน้อยสามเดือน (3) ต่อครั้ง และกรรมการสองคน (2 คน)
มีอำนาจลงลายมือชื่อและประทับตราสำคัญของบริษัทในเอกสาร ตราสาร
หรือหนังสือสำคัญอื่นใดผูกพันบริษัทได้ ที่ประชุมผู้ถือหุ้นหรือคณะกรรมการอาจกำหนด
และแก้ไขเปลี่ยนแปลงชื่อกรรมการผู้มีอำนาจลงนามผูกพันบริษัท พร้อมประทับตราสำคัญของบริษัทได้
บริษัทห้ามมิให้กรรมการ ประกอบกิจการอันมีสภาพอย่างเดียวกัน
และเป็นการแข่งขันกับกิจการของบริษัท
หรือเข้าเป็นหุ้นส่วนในห้างหุ้นส่วนสามัญหรือเป็นหุ้นส่วนไม่จำกัดความรับผิดชอบในห้างหุ้นส่วนจำกัด
หรือเป็นกรรมการของบริษัทเอกชนที่ประกอบกิจการอันมีสภาพอย่างเดียวกัน
และเป็นการแข่งขันกับกิจการของบริษัท เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง
ให้กรรมการแจ้งให้บริษัทฯ ทราบโดยมิชักช้า เมื่อกรรมการมีส่วนได้เสียในสัญญาใดๆ ที่บริษัทฯ
ได้ทำขึ้น หรือถือหุ้น หรือหุ้นกู้ในบริษัทฯ และบริษัทในเครือในจำนวนที่เพิ่มขึ้นหรือลดลง
โดยหน้าที่ความรับผิดชอบด้านการจัดการที่สำคัญมีลักษณะเฉพาะดังนี้

-   สอบทานและให้แนวทางเกี่ยวกับกลยุทธ์ของบริษัท แผนการปฏิบัติงานที่สำคัญ
    นโยบายด้านความเสี่ยง งบประมาณประจำปี และแผนธุรกิจ
    กำหนดเป้าหมายของผลการปฏิบัติการ สังเกตการนำไปปฏิบัติ และดูแลรายจ่ายลงทุนที่สำคัญ
    รวมทั้งการเข้าร่วมทุน และขายกิจการ

-   คัดเลือก กำหนดค่าตอบแทน และประเมินผลงานของผู้บริหารสม่ำเสมอ
    (หรือถอดถอนหากจำเป็น) และทบทวนการวางแผนสืบทอดงานให้มีความต่อเนื่อง

-   สอบทานค่าตอบแทนของกรรมการและผู้บริหาร
    และดูให้แน่ใจว่าคณะกรรมการมีกระบวนการสรรหากรรมการอย่างเป็นทางการและโปร่งใส

-   ให้ความมั่นใจว่าระบบบัญชี การรายงานทางการเงินและการสอบบัญชีมีความน่าเชื่อถือ
    รวมทั้งดูแลให้มีกระบวนการในการประเมินความเพียงพอของการควบคุมภายใน
    การบริหารความเสี่ยง การควบคุมการเงิน และการปฏิบัติตามกฎหมาย

-   สอดส่องดูแลและจัดการแก้ปัญหาความขัดแย้งทางผลประโยชน์ของฝ่ายจัดการ
    คณะกรรมการและผู้ถือหุ้น รวมทั้งการใช้สินทรัพย์ของบริษัทในทางมิชอบ
    และการกระทำที่ไม่ถูกต้องในรายการระหว่างบุคคลที่เกี่ยวโยงกัน

-   เสนอแต่งตั้งผู้สมควรเป็นกรรมการ และให้ความมั่นใจว่าโครงสร้างและวิธีปฏิบัติต่างๆ
    ของคณะกรรมการที่เป็นอยู่ได้ปูทางไว้สำหรับการกำกับดูแลกิจการที่เหมาะสม และ
    การปฏิบัติเป็นไปอย่างมีจริยธรรมที่ดี

-   กรรมการสามารถใช้ดุลยพินิจอย่างตรงไปตรงมาในธุรกิจการงานของบริษัทอย่างเป็นอิสระจากฝ่ายจัดการและกลุ่มที่มีผลประโยชน์อื่นใด
    กรรมการต้องอุทิศเวลาให้อย่างเพียงพอ
    และเอาใจใส่ในการปฏิบัติหน้าที่ตามความรับผิดชอบของตน

คณะกรรมการตรวจสอบ

นายณรงค์ชัย อัครเศรณี ประธานกรรมการตรวจสอบ

นายมติ ตั้งพานิช กรรมการตรวจสอบ

นายเขมทัต สุคนธสิงห์ กรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

สอบทานงบการเงินรายไตรมาส และงบการเงินประจำปี ร่วมกับผู้สอบบัญชีและผู้บริหารที่เกี่ยวข้อง เพื่อนำเสนอต่อคณะกรรมการบริษัทฯ ดูแลรายงานทางการเงินของบริษัทฯ ให้ตรงต่อความจริง ครบถ้วน เพียงพอและเชื่อถือได้

-   สอบทานให้บริษัทปฏิบัติตามข้อกำหนด
    และกฎหมายว่าด้วยหลักทรัพย์และตลาดหลักทรัพย์กำหนดของ ตลาดหลักทรัพย์แห่งประเทศไทย

-   พิจารณาให้มีการเปิดเผยข้อมูล
    รวมถึงรายการที่เกี่ยวโยงหรือรายการที่อาจจะเป็นข้อขัดแย้งทางผลประโยชน์

-   ดูแลให้บริษัทมีระบบการควบคุมภายในที่เหมาะสมและมีประสิทธิภาพเพียงพอ

-   พิจารณาคัดเลือก และเสนอแต่งตั้งผู้สอบบัญชี

-   พิจารณาแผนงานการตรวจสอบประจำปี การติดตามการดำเนินงานโครงการการลงทุนต่าง ๆ
    รับทราบรายงานการตรวจสอบและแนวทางการปรับปรุงแก้ไขจากผู้ตรวจสอบภายในพร้อมทั้งเสนอแนะในบางประเด็น

-   สอบทานกระบวนการบริหารความเสี่ยง
    และให้ข้อเสนอแนะที่เป็นประโยชน์เพื่อลดความเสี่ยงนั้น

คณะกรรมการสรรหา

นายฉัตรชัย บุญรัตน์ ประธานกรรมการ

นายณรงค์ชัย อัครเศรณี กรรมการ

คณะกรรมการพิจารณาผลตอบแทน

นายณรงค์ชัย อัครเศรณี ประธานกรรมการ

นายฉัตรชัย บุญรัตน์ กรรมการ

ขอบเขตอำนาจหน้าที่ของคณะกรรมการสรรหาและคณะกรรมการพิจารณาผลตอบแทน

-   ดูแลให้คณะกรรมการมีขนาดและคุณสมบัติที่เหมาะสมกับองค์กร

-   พิจารณาคัดเลือกและเสนอแต่งตั้งกรรมการต่อคณะกรรมการของบริษัทฯและผู้ถือหุ้น

-   พิจารณากำหนดนโยบายและหลักเกณฑ์การจ่ายค่าตอบแทนแก่กรรมการและกรรมการตรวจสอบ

  ให้ได้รับผลตอบแทนที่เหมาะสมกับหน้าที่ความรับผิดชอบ

-   กำหนดนโยบายและหลักเกณฑ์การประเมินผลงานของกรรมการและกรรมการตรวจสอบเพื่อ

  พิจารณาปรับผลตอบแทนประจำปี

-   จัดทำรายงานการจ่ายค่าตอบแทนแก่กรรมการและผู้บริหารระดับสูงของบริษัทฯโดยเปิดเผยไว้ในรายงานประจำปี

-   ปฏิบัติการอื่นใด ตามที่คณะกรรมการบริษัทฯ มอบหมาย

2). การสรรหากรรมการและผู้บริหาร

การแต่งตั้งกรรมการของบริษัทให้กระทำโดยที่ประชุมผู้ถือหุ้น
ซึ่งบุคคลที่ดำรงตำแหน่งกรรมการบริษัทฯ ต้องมีคุณสมบัติ และไม่มีลักษณะต้องห้ามที่กฎหมายกำหนด
โดยคณะกรรมการบริษัทฯ มีจำนวนไม่น้อยกว่าห้าคน (5 คน) เลือกตั้งโดยที่ประชุมผู้ถือหุ้น
ทั้งนี้ตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกกรรมการ อาจใช้วิธีออกเสียงลงคะแนนเลือกกรรมการเป็นรายบุคคล คราวละคน
    หรือคราวละหลายๆ คน ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้ง
    ผู้ถือหุ้นต้องออกเสียงด้วยคะแนนที่มีตามข้อ 1 ทั้งหมด
    จะแบ่งคะแนนเสียงแก่คนใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่ากับจำนวนที่พึงจะมี หรือพึงจะเลือกตั้งในครั้งนั้น
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่า
    เกินกว่าจำนวนกรรมการที่พึงจะมีหรือพึงจะเลือกตั้งในครั้งนั้น
    ให้ประธานที่ประชุมเป็นผู้ออกเสียงชี้ขาด

ในการประชุมสามัญผู้ถือหุ้นประจำปีทุกครั้ง ให้กรรมการออกจากตำแหน่งหนึ่งในสาม (1 ใน 3)
เป็นอัตรา ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม

กรรมการผู้ออกจากตำแหน่งตามข้อนี้อาจได้รับเลือกตั้งให้เข้ารับตำแหน่งอีกก็ได้

ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
ให้คณะกรรมการเลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัด
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน (2 เดือน)
บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
มติของคณะกรรมการนั้น ต้องประกอบด้วยคะแนนเสียงไม่น้อยกว่าสามในสี่ (3 ใน 4)
ของจำนวนกรรมการที่ยังเหลืออยู่

3). ค่าตอบแทนกรรมการและผู้บริหาร

ค่าตอบแทนรวมของกรรมการ ทุกท่านในปี 2550 จำนวน 8 ราย เท่ากับ 5,415,000.- บาท

ค่าตอบแทนรวมของผู้บริหารในปี 2550 จำนวน 10 ราย เท่ากับ 17,547,209.33 บาท

(ณ. 31 ธันวาคม 2550 มีผู้บริหารอยู่ 10 ราย)

  --- --------------------- ------------- ------------------- ------------------
      คณะกรรมการบริษัท                                          
      มาลีสามพราน จำกัด (                                       
      มหาชน )                                                 

        รายชื่อคณะกรรมการบริษัท               การดำรงตำแหน่ง       การเข้าร่วมประชุม

                                          ในปี 2550            ในปี 2550 ( ครั้ง )

      1. นายฉัตรชัย           บุญรัตน์         มกราคม – ธันวาคม     4/4

      2. นางจินตนา           บุญรัตน์         มกราคม – ธันวาคม     4/4

      3. นาย ปริญญ์           จิราธิวัฒน์       มกราคม – ธันวาคม     4/4

      4. นายกิตติ             วิไลวรางกูร     มกราคม – ธันวาคม     4/4

      5. นายปัณฑิต            มงคลกุล        มกราคม – ธันวาคม     4/4

      6. นายณรงค์ชัย          อัครเศรณี       มกราคม – ธันวาคม     3/4

      7. นายมติ              ตั้งพานิช        มกราคม - ธันวาคม     3/4

      8.นายเขมทัต            สุคนธสิงห์       มกราคม - ธันวาคม     3/4
  --- --------------------- ------------- ------------------- ------------------

+---+------------------------+---+-------------------+-----------------+
|   | คณะกรรมการตรวจสอบบริษัท  |   |                   |                 |
|   | มาลีสามพราน จำกัด (      |   |                   |                 |
|   | มหาชน )                |   |                   |                 |
+---+------------------------+---+-------------------+-----------------+
|   | รายชื่อคณะกรรมการตรวจสอบ |   | การดำรงตำแหน่ง     | การเข้าร่วมประชุม  |
+---+------------------------+---+-------------------+-----------------+
|   |                        |   | ในปี 2550          | ในปี 2550 ( ครั้ง  |
|   |                        |   |                   | )               |
+---+------------------------+---+-------------------+-----------------+
|   | 1. ดร. ณรงค์ชัย อัครเศรณี  |   | มกราคม – ธันวาคม   | 4/4             |
|   |                        |   |                   |                 |
|   | ป                      |   |                   |                 |
|   | ระธานคณะกรรมการตรวจสอบ |   |                   |                 |
+---+------------------------+---+-------------------+-----------------+
|   | 2. นายมติ ตั้งพานิช        |   | มกราคม – ธันวาคม   | 3/4             |
|   |                        |   |                   |                 |
|   | กรรมการตรวจสอบ         |   |                   |                 |
+---+------------------------+---+-------------------+-----------------+
|   | 3. นายเขมทัต สุคนธสิงห์    |   | มกราคม – ธันวาคม   | 4/4             |
|   |                        |   |                   |                 |
|   | กรรมการตรวจสอบ         |   |                   |                 |
+---+------------------------+---+-------------------+-----------------+

  ---------------------- --------------------- ------------ -------------------- ------------------
                         คณะกรรมการบริหารบริษัท                                     
                         มาลีสามพราน จำกัด (                                       
                         มหาชน )                                                 

    รายชื่อคณะกรรมการบริหาร                                    การดำรงตำแหน่ง        การเข้าร่วมประชุม

                                                            ในปี 2550             ในปี 2550 ( ครั้ง )

                         1. นายฉัตรชัย           บุญรัตน์        มกราคม – ธันวาคม      12/12

                         2. นายกิตติ             วิไลวรางกูร    มกราคม – ธันวาคม      12/12

                         3. นายมติ              ตั้งพานิช       มกราคม – ธันวาคม      12/12

                         4. นายปัณฑิต            มงคลกุล       มกราคม - ธันวาคม      12/12
  ---------------------- --------------------- ------------ -------------------- ------------------

4). การกำกับดูแลกิจการ

นโยบายเกี่ยวกับการกำกับดูแลกิจการ

คณะกรรมการบริษัท มาลีสามพราน จำกัด (มหาชน)
ได้ถือเป็นนโยบายที่จะส่งเสริมการกำกับดูแลกิจการ

ที่ดี (GOOD CORPORATE GOVERNANCE) โดยมีหลักการและวิธีปฏิบัติที่ดี ดังนี้

1.  ปฏิบัติงานโดยคำนึงถึงสิทธิและความเท่าเทียมกันของผู้ถือหุ้นและผู้มีส่วนได้เสีย (ได้แก่ ลูกจ้าง
    คู่ค้า ชุมชน เจ้าหนี้) ด้วยการ

  1.1
  ดูแลผลประโยชน์และมีความรับผิดชอบต่อผู้ถือหุ้นโดยปฏิบัติต่อผู้ถือหุ้นทุกรายอย่างเท่าเทียมกันและละเว้นการกระทำใด
  ๆ ที่เป็นการจำกัดโอกาสการศึกษาสารสนเทศของบริษัท และการเข้าประชุมของผู้ถือหุ้น

  1.2
  ให้ความมั่นใจว่าสิทธิของผู้มีส่วนได้เสียตามที่กฎหมายกำหนดได้รับการคุ้มครองและปฏิบัติด้วยดี

  1.3
  จัดทำรายงานที่เป็นลายลักษณ์อักษรในการแสดงให้เห็นถึงความรับผิดชอบของบริษัทต่อผู้มีส่วนได้เสีย

  1.4
  นำเสนอสารสนเทศที่เป็นปัจจุบันที่มีผลกระทบอย่างมีสาระสำคัญที่เข้าใจง่ายและสม่ำเสมอต่อผู้มีส่วนได้เสีย

  2. โครงสร้าง บทบาท หน้าที่ความรับผิดชอบและความเป็นอิสระของคณะกรรมการบริษัท มีดังนี้

  2.1 มีคณะกรรมการชุดเดียวประกอบด้วยกรรมการที่เป็นและไม่เป็นผู้บริหาร
  โดยจะพิจารณามอบหมายให้กรรมการที่ไม่เป็นผู้บริหารจำนวนหนึ่งปฏิบัติหน้าที่ให้ความเห็นอย่างเป็นอิสระเกี่ยวกับงานที่อาจก่อให้เกิดความขัดแย้งทางผลประโยชน์ได้แก่
  การรายงานทางการเงินโดยคณะกรรมการตรวจสอบ (AUDIT
  COMMITTEE)การสรรหาบุคคลเข้าดำรงตำแหน่งโดยคณะกรรมการสรรหา (NOMINATING
  COMMITTEE)
  และการพิจารณาค่าตอบแทนกรรมการและผู้บริหารโดยคณะกรรมการพิจารณาผลตอบแทน
  (REMUNERATION COMMITTEE)

  2.2 ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท มาลีสามพราน
  จำกัด (มหาชน)

  2.3 หน้าที่ความรับผิดชอบด้านการจัดการที่สำคัญและมีลักษณะเฉพาะ คือ

-   สอบทานและให้แนวทางเกี่ยวกับกลยุทธ์ของบริษัท แผนการปฏิบัติงานที่สำคัญ
    นโยบายด้านความเสี่ยง งบประมาณประจำปี และแผนธุรกิจ
    กำหนดเป้าหมายของผลการปฏิบัติงาน สังเกตการนำไปปฏิบัติ
    ติดตามผลการดำเนินงานของบริษัท และดูแลรายจ่ายลงทุนที่สำคัญ
    รวมทั้งการเข้าร่วมทุนและขายกิจการ

-   คัดเลือก กำหนดค่าตอบแทนและประเมินผลงานของผู้บริหารอย่างสม่ำเสมอ
    (หรือถอดถอนหากจำเป็น) และทบทวนการวางแผนสืบทอดงานให้มีความต่อเนื่อง

-   สอบทานค่าตอบแทนของกรรมการและผู้บริหาร
    และดูให้แน่ใจว่าคณะกรรมการมีกระบวนการสรรหากรรมการอย่างเป็นทางการและโปร่งใส

-   ให้ความมั่นใจว่าระบบบัญชี การรายงานทางการเงินและการสอบบัญชีมีความน่าเชื่อถือ
    รวมทั้งดูแลให้มีกระบวนการในการประเมินความเพียงพอของการควบคุมภายใน
    การบริหารความเสี่ยง การควบคุมการเงิน และการปฏิบัติตามกฎหมาย

-   สอดส่องดูแลและจัดการแก้ปัญหาความขัดแย้งทางผลประโยชน์ของฝ่ายจัดการ
    คณะกรรมการและผู้ถือหุ้น รวมทั้งการใช้สินทรัพย์ของบริษัทในทางมิชอบ
    และการกระทำที่ไม่ถูกต้องในรายการระหว่างบุคคลที่เกี่ยวโยงกัน

-   เสนอแต่งตั้งผู้สมควรเป็นกรรมการ และให้ความมั่นใจว่าโครงสร้างและวิธีปฏิบัติต่าง ๆ
    ของคณะกรรมการที่เป็นอยู่ได้ปูทางไว้สำหรับการกำกับดูแลที่เหมาะสมและการปฏิบัติเป็นไปอย่างมีจริยธรรมที่ดี

-   กรรมการสามารถใช้ดุลยพินิจอย่างตรงไปตรงมาในธุรกิจการงานของบริษัทอย่างเป็นอิสระจากฝ่ายจัดการและกลุ่มที่มีผลประโยชน์อื่นใด
    กรรมการต้องอุทิศเวลาให้อย่างเพียงพอ
    และเอาใจใส่ในการปฏิบัติหน้าที่ตามความรับผิดชอบของตน

  3. การเปิดเผยข้อมูลและความโปร่งใส
  เพื่อให้มั่นใจว่าบริษัทได้เปิดเผยสารสนเทศที่สำคัญของบริษัทอย่างถูกต้องทันเวลา และโปร่งใส
  โดยจัดให้มีหน่วยงาน หรือผู้รับผิดชอบงานเกี่ยวกับ “ผู้ลงทุนสัมพันธ์” (INVESTOR RELATIONS)
  เพื่อเป็นตัวแทนในการสื่อสารกับผู้ลงทุนที่เป็นสถาบัน
  ผู้ถือหุ้นรวมทั้งนักวิเคราะห์ทั่วไปและภาครัฐที่เกี่ยวข้อง
  คณะกรรมการควรจัดหาทรัพยากรอย่างเพียงพอ
  เพื่อช่วยพัฒนาความรู้ความสามารถของเจ้าหน้าที่ในการนำเสนอสารสนเทศและการติดต่อสื่อสาร

  4. การควบคุมและบริหารความเสี่ยง
  คณะกรรมการบริษัทเป็นผู้รับผิดชอบในการระบุปัญหาความเสี่ยงทางธุรกิจที่อาจเกิดขึ้น
  และให้ความมั่นใจว่าบริษัทมีกระบวนการต่าง ๆ จัดไว้พร้อมที่จะจัดการกับความเสี่ยง

  4.1 จัดให้มีระบบการควบคุมภายในที่มีประสิทธิผล มาตรการควบคุมดูแลการปฏิบัติงาน
  และการจัดการความเสี่ยง รวมทั้งให้ความสำคัญกับสัญญาณการเตือนภัยล่วงหน้า

  4.2 จัดให้มีการสื่อสารที่มีประสิทธิผล ระหว่างผู้สอบบัญชีอิสระ ผู้ถือหุ้น คณะกรรมการ
  และฝ่ายจัดการ โดยมีคณะกรรมการตรวจสอบเป็นกลไกติดต่อสื่อสาร

  4.3 สำนักตรวจสอบภายในมีบทบาทสำคัญในระบบการบริหารงานและรายงานทางการเงิน
  บริษัทต้องจัดให้มีหน่วยงานนี้แยกเป็นหน่วยงานหนึ่งของบริษัท

  5. จริยธรรมธุรกิจ บริษัทจัดให้มีข้อพึงปฏิบัติเกี่ยวกับจริยธรรมเพื่อให้กรรมการบริษัท ฝ่ายจัดการ
  และพนักงานได้ทราบถึงมาตรฐานการปฏิบัติงานที่บริษัทและบุคคลต่าง ๆ คาดหวังเช่น ผู้ถือหุ้น
  คู่ค้า เจ้าหนี้ และชุมชน เป็นต้น
  โดยกรรมการและฝ่ายจัดการต้องให้การสนับสนุนข้อพึงปฏิบัติดังกล่าวอย่างเต็มที่
  และเผยแพร่ไปยังพนักงานทุกคน

  จรรยาบรรณกลุ่มบริษัทมาลี

กลุ่มบริษัทมาลี มีวัตถุประสงค์ในการดำเนินธุรกิจผลิตสินค้าที่มีคุณภาพสูงจำหน่ายในราคาที่เหมาะสม
สร้างสัมพันธภาพต่อผู้มีส่วนได้เสียต่าง ๆ และความรับผิดชอบต่อสภาพแวดล้อม ชุมชน และสังคม
จึงกำหนดข้อพึงปฏิบัติไว้ให้ กรรมการ ผู้บริหาร
และพนักงานกลุ่มบริษัทยึดถือเพื่อเป็นหลักการและคุณธรรมประจำใจในการปฏิบัติงาน

  5). การดูแลเรื่องการใช้ข้อมูลภายใน

บริษัทฯ
ได้มีการให้กรรมการและผู้บริหารรายงานการซื้อขายหลักทรัพย์เพื่อป้องกันการนำข้อมูลภายในของบริษัทฯ
ไปใช้เพื่อประโยชน์ส่วนตนในการซื้อขายหลักทรัพย์ พร้อมทั้งได้แจ้งให้ทราบถึงความรับผิดส่วนบุคคล
และมาตรการลงโทษให้ทราบ

  6). บุคลากร

  จำนวนพนักงาน ณ วันที่ 31 ธันวาคม 2550 ซึ่งแยกรายละเอียดออกเป็น 2 ส่วน ดังนี้

+------------------------------------------+---------------------------+
| บริษัท/กลุ่มธุรกิจ                             | จำนวนพนักงาน (คน)          |
+------------------------------------------+---------------------------+
| บริษัท มาลีสามพรานจำกัด (มหาชน)              | 1,610                     |
+------------------------------------------+---------------------------+
| บริษัท มาลี เอ็นเตอร์ไพรส์ จำกัด                | 287                       |
+------------------------------------------+---------------------------+
| รวม                                      | 1,897                     |
+------------------------------------------+---------------------------+

  จำนวนพนักงานในสายงานหลัก ณ วันที่ 31 ธันวาคม 2550

+------------------------------------------+---------------------------+
| สายงาน                                   | จำนวนพนักงาน (คน)          |
+------------------------------------------+---------------------------+
| การผลิต/ Manufacturing                    | 1,546                     |
+------------------------------------------+---------------------------+
| สนับสนุน/ Supporting                       | 64                        |
+------------------------------------------+---------------------------+
| การตลาดและขาย/ Marketing & Sales         | 287                       |
+------------------------------------------+---------------------------+
| รวม                                      | 1,897                     |
+------------------------------------------+---------------------------+

  ผลตอบแทนรวมของพนักงาน ปี 2550 มีดังนี้

+------------------------------------------+---------------------------+
| ผลตอบแทนรวมของพนักงาน                     | จำนวน (บาท)               |
+------------------------------------------+---------------------------+
| บริษัท มาลีสามพรานจำกัด (มหาชน)              | 286,426,208.45            |
+------------------------------------------+---------------------------+
| บริษัท มาลี เอ็นเตอร์ไพรส์ จำกัด                | 64,187,084.88             |
+------------------------------------------+---------------------------+
| รวม                                      | 350,613,293.33            |
+------------------------------------------+---------------------------+

นโยบายในการพัฒนาพนักงาน

บริษัทฯ
มีนโยบายพัฒนาพนักงานให้สามารถปฏิบัติหน้าที่ตามความรับผิดชอบปัจจุบันอย่างมีประสิทธิภาพและมีความพร้อมที่จะรับผิดชอบในตำแหน่งที่สูงขึ้นให้มากที่สุดตามศักยภาพ
โดยมีฝ่ายทรัพยากรบุคคลรับผิดชอบดูแล หลักสูตรการฝึกอบรมแบ่งออกเป็น 3 ประเภทหลัก คือ

1.  หลักสูตรเกี่ยวกับคุณภาพและความปลอดภัย (TQM & SAFETY)

  เป็นหลักสูตรเสริมความรู้ เพื่อบริหารงานเกี่ยวกับคุณภาพของผลิตภัณฑ์ อันได้แก่ HACCP GMP
  รวมทั้งสุขอนามัย และเจ้าหน้าที่ความปลอดภัยในการทำงาน (จป.)

2.  วิชาชีพ (Technical knowledge)

เป็นหลักสูตรเสริมความรู้ในอาชีพ แบ่งตามลักษณะงานในอาชีพต่างๆ ดังนี้

-งานด้านการผลิต

-งานด้านการตลาด การขาย

-งานวิชาชีพ บัญชี / การเงิน ลอจิสติกส์ บุคคล จัดซื้อจัดหา เป็นต้น

3. หลักสูตรการพัฒนาการจัดการ (Management Development)

  เป็นหลักสูตรเสริมความรู้และความสามารถเพื่อประกอบการทำงานและพัฒนาการทำงาน /
  บุคลากร ให้มีประสิทธิภาพยิ่งขึ้น แบ่งเป็น

-   การพัฒนาบุคลากรโดยรวม (Personal Learning / Development

-   การวางแผนงาน

-   เทคนิคการมอบหมายงานและการสอนงานที่มีประสิทธิภาพ

-   มนุษย์สัมพันธ์กับความสำเร็จในการทำงานขององค์กร

-   การต้อนรับและบริการที่สร้างความประทับใจให้กับลูกค้า

-   ศิลปะการบริหารงานสำหรับผู้บังคับบัญชา

-   การสื่อสารที่มีประสิทธิภาพ

-   การบริหารงานเชิงกลยุทธ์ (Business Concept Learning / Strategy)

-   การวางแผนทางการตลาด

-   การบริหารจัดการร้านค้าปลีกยุคใหม่

-   กลยุทธ์วางแผนการขาย

-   การบริหารลูกค้ารายใหญ่ (KEY ACCOUNT)